Sungai Udang

Sungai Udang adalah sebuah perbandaran yang semakin pesat membangun di negeri Melaka Bandaraya Bersejarah. Kedudukannya yang amat strategik, terletak di antara laluan persekutuan utama menghubungkan Bandar Melaka dan Masjid Tanah.

Sungai Udang dikelilingi dengan beberapa kawasan penempatan seperti kampung Paya Rumput Jaya, Bertam Ulu, Pantai Kundor dan Tangga Batu.

Kem Terendak yang merupakan kem tentera yang di bina sepenuhnya kerajaan komonwel di Malaysia juga terletak di Sungai Udang. Sungai Udang juga dikenali sebagai "Home of the Commandos" kerana di sinilah bermulanya sejarah Regimen Gerak Khas iaitu sebuah pasukan komando elit Angkatan Tentera Malaysia. Di dalam Rancangan Malaysia Ketiga (1976-1980) serta proses memperkasakan angkatan tentera, Pusat Latihan Peperangan Khas (Special Warfare Training Centre) telah ditubuhkan di Sungai Udang. Masih kekal dengan fungsinya melatih anggota komando yang siap siaga serta mahir melakukan aktiviti di udara, di dalam laut dan tentunya di darat hingga ke hari ini.

Sejak beberapa tahun kebelakangan ini, lanskap pembangunan Sungai Udang semakin pesat berubah dengan terbina dan bermulanya operasi Loji Penapisan Kedua Petronas Fasa I dan Fasa II (PSR I & PSR II) yang merupakan antara yang terbesar seumpamanya di sebelah pantai barat. Fasa III masih lagi dalam pembinaan dan dijangka siap pada tahun 2012. Pelabuhan Sungai Udang yang dikendalikan Petronas Sungai Udang Port Sdn Bhd juga telah memperkenalkan lagi nama Sungai Udang di peta maritim antarabangsa.

Kompleks Penjara Melaka, Sungai Udang yang baru dibina juga bakal menjadi salah satu mercu tanda baru bagi bandar kecil yang serba lengkap ini.
Sejarah

Mengikut kisah masyarakat tempatan, asal-usul nama Sungai Udang diperolehi dari nama sebatang sungai yang mengalir di kampung ini. Peranan sungai tersebut yang penting dalam mengairi kawasan pertanian dan pengangkutan pada ketika itu. Kononnya juga terdapat banyak udang malah juga buaya didalamnya. Diceritakan juga bahawa beberapa kali jugalah jemaah masjid telah bersua dengan reptilia pemangsa ini ketika hendak mengambil wudhuk di kolah masjid yang terletak di tepi sungai.

Sungai Udang mempunyai sebuah masjid bersejarah yang telah dibina pada tahun 1810 masihi.

Sungai Udang juga pernah terkenal sebagai di antara pusat pendidikan pondok tersohor di sebelah pantai barat semenanjung dengan penubuhan Madrasah An-Nuriah An-Diniah di Paya Rumput pada 8 Rejab 1358 bersamaan 12 Ogos, 1940, oleh Tuan Guru Muallim Haji Abdul Wahid bin Othman.

Pondok ini telah mendapat sambutan hebat pada 1950-an di mana terdapat hampir 100 buah pondok dengan lebih 350 orang pelajar dalam satu sesi pengajian. Pada 1962, madrasah ini telah mendirikan asrama untuk anak yatim lelaki di Sungai Udang, manakala anak yatim perempuan kekal di Paya Rumput.

Tuan Guru Muallim Haji Abdul Wahid sebagai pengasas dan juga sebahagian daripada tenaga pengajar, mengadakan kelas-kelas ilmu fiqh, tasawuf, nahu, saraf, tauhid, tafsir dan hadis di kedua-dua asrama ini. Pada tahun 1971, sistem pengajian akademik telah diperkenalkan di madrasah ini di sebelah pagi, manakala pengajian pondok pada sebelah petang serta mendapat sumbangan bantuan dari Jabatan Agama Islam Melaka (JAIM).

Tuan Guru Muallim Haji Abdul Wahid juga terkenal kerana kehidupan sufinya. Beliau dikenali ramai kerana warak, tawaduk dan qanaah sehingga dianggap sebagai wali Allah.
Komuniti

Majoriti penduduk Sungai Udang adalah terdiri dari anggota tentera dan keluarga mereka serta bekas pesara tentera kerana terdapat dua kem tentera iaitu Kem Terendak dan Kem Sungai Udang. Kem Terendak adalah antara kem terbesar di Malaysia kerana menempatkan hampir kesemua cabang unit di dalam ATM. Sungai Udang juga lebih dikenali sebagai Pekan Tentera Darat selain gelaran klasiknya Home of the Commandos.
Politik

450px|center|thumb|Peta DUN N11 Sungai Udang.

Jadual berikut merupakan rentetan pilihan raya di DUN Sungai Udang semenjak 1974:-


Lihat juga Politik di Melaka
Perhubungan

* Sungai Udang dihubungkan melalui jaringan Laluan Persekutuan 5 dan sebuah lebuh raya tidak bertol M17 sepanjang 21 km dari Ayer Keroh.

* Melalui Lebuhraya Utara Selatan dari Kuala Lumpur keluar Tol Simpang Ampat, Alor Gajah terus arah ke Bandar Melaka melalui Lebuh AMJ (Alor Gajah-Melaka Tengah-Jasin) hingga persimpangan bertingkat Cheng, susur ke kanan menuju Pekan Sungai Udang (10 km).

* Dari Johor Bahru keluar Tol Air Keroh, 500 meter ambil susur kiri melalui Lebuhraya Air Keroh-Sungai Udang terus menuju Pekan Sungai Udang (21 km).


Pengangkutan awam
* Dari TBS, Bandar Tasik Selatan, Kuala Lumpur - Jebat Ekspress
* Dari Melaka Sentral, Peringgit - Panorama
Kemudahan

Daftar kemudahan awam & projek pembangunan yang tersedia di Sungai Udang bagi meningkatkan kualiti hidup serta memberi keselesaan dan jaminan keselamatan kepada seluruh penduduk dan kawasan sekitarnya:

Agensi Kerajaan
* Balai Polis Sungai Udang
* Pejabat Bomba Dan Penyelamat, Kem Terendak
* Kem Terendak
* Kem Sungai Udang, Pusat Latihan Peperangan Khas (PULPAK)
* Kompleks Penjara Melaka, Sungai Udang
* Pejabat Pos Malaysia Bhd.
* Pusat Latihan Rela Wilayah Selatan, Sungai Udang
* Kompleks Teknologi Pertanian Sungai Udang (KTPSU), Jabatan Pertanian
* National Institute Of Occupational Safety And Health Malaysia (NIOSH), Plaza Sungai Udang
* Ladang Satelit (MTFF) Sungai Udang
* Setor RISDA Sungai Udang
* Petronas Penapisan (Melaka) Sdn. Bhd., Sungai Udang
* Sungai Udang Port.

Agensi Swasta
* Koperasi Angkatan Tentera, Taman Desa Taming Sari

Kemudahan Awam
* Dewan Kompleks JAPERUN, Sungai Udang
* Kolam Renang Olimpik, Kem Terendak

Pusat Kesihatan
* 94 Hospital Angkatan Tentera (ATM), Kem Terendak
* Pusat Kesihatan Kecil (PKK) Sungai Udang
* RSAT Kem Gerakhas, Sungai Udang
* Pusat Pergigian Angkatan Tentera (ATM), Kem Terendak

Klinik / Poliklinik Swasta
* Klinik Wira Medik Sdn Bhd, Plaza Sungai Udang
* Poliklinik Keluarga Dan Surgeri
* Klinik Keluarga Dr. Zulinda
* Poliklinik Bintang Mas, Bandar Baru Sungai Udang

Farmasi
* Farmasi Seraya, Taman Desa Taming Sari

Internet Jalur Lebar
* Sehingga April 2010, hanya Celcom dan Maxis sahaja yang mempunya isyarat HSDPA dan UMTS.
* Digi - Isyarat EDGE
* Isyarat jalur lebar streamyx tidak terdapat di Kem Terendak sahaja.

GPS
* Sistem GPS bergrafik yang menyokong sepenuhnya lokasi Sungai Udang ialah Garmin.
Kawasan Komersial

* Taman Desa Taming Sari
* Plaza Sungai Udang
* Bandar Baru Sungai Udang
* Taman Terendak Height
* Taman Keris Emas
* Kawasan Batu 13
* Pekan Sungai Udang
Taman Perumahan

* Hang Tuah Estet
* Leech Avenue
* Taman Peruna
* Taman Bukit Terendak
* Taman Terendak Permai
* Taman Keris Emas
* Taman Pahlawan
* Taman Terendak Heights
* Taman Desa Taming Sari (TDTS)
* Bandar Baru Sungai Udang
* Taman Keris Laksamana, Kompleks Penjara Melaka, Sungai Udang.
* Taman Indah
* Taman Sungai Udang
* Taman Keris Satria (masih dalam pembangunan)
* Rumah Awan Sungai Udang
* Taman Seri Terendak
Kawasan Perkampungan

* Kampung Paya Rumput Jaya
* Kampung Sungai Udang Jaya
* Kampung Sungai Udang
* Kampung Baru Sungai Udang
Pekan Berhampiran

* Sungai Baru Ulu
* Tangga Batu
* Paya Rumput
Institusi pendidikan

Institusi pendidikan secara formal yang pertama ditubuhkan di Sungai Udang ialah Sekolah Kebangsaan Sungai Udang yang dibina oleh pihak pentadbiran British pada tahun 1 Januari, 1908 dan mula digunakan pada bulan November tahun yang sama. Berikut adalah daftar institusi pendidikan lain yang dibina di sekitar Sungai Udang.

Sekolah Kebangsaan & Jenis Kebangsaan


Sekolah Menengah Kebangsaan


Sekolah Agama


Kelas Agama & Fardhu Ain (KAFA)
Rumah ibadat

Masjid
* Masjid Sungai Udang
* Masjid Paya Rumput Jaya
* Masjid As Shuhada Kem Terendak
* Masjid Kompleks Penjara Melaka, Sungai Udang

Surau
* Surau Al-Amin Sungai Udang
* Surau Nurul Iman Sungai Udang
* Surau Al-Hidayah, Taman Peruna Sungai Udang
* Surau Al-Tariqiah Sungai Udang
* Surau Flat Tentera, Taman Desa Taming Sari (TDTS), Sungai Udang
* Surau An-Nur, Taman Desa Taming Sari (TDTS), Sungai Udang
* Surau Al-Munawarah, Taman Terendak Permai, Sungai Udang
dan surau-surau yang terdapat di dalam Kem Terendak.
Komersil

Pusat membeli-belah
* Family Store Sdn. Bhd., Taman Desa Taming Sari
* Pasaraya Ten Ten, Taman Desa Taming Sari
* Pasaraya Ku, Taman Desa Taming Sari
* Pasaraya Econsave, Bandar Baru Sungai Udang
* KAMDAR, Bandar Baru Sungai Udang
* KFC, Bandar Baru Sungai Udang

Perbankan
* Mesin ATM Maybank - Stesen minyak Petronas Sungai Udang
* Bank Simpanan Nasional Bandar Baru Sungai Udang
* Mesin ATM Bank Simpanan Nasional - Laman Niaga Pernama, Kem Terendak
* Mesin ATM Maybank, Laman Niaga Pernama, Kem Terendak
* Mesin ATM CIMB, Laman Niaga Pernama, Kem Terendak
* Mesin ATM CIMB, 7-Eleven, Plaza Sungai Udang

Stesen Minyak
* Stesen Minyak PETRONAS, Taman Desa Taming Sari
* Stesen Minyak SHELL, Batu 12 Sungai Udang
* Stesen Minyak PETRONAS, Bandar Baru Sungai Udang

Kafe Siber
* Fadil Cyber Cafe Taman Pahlawan
* G-NET, Taman Desa Taming Sari
* PC WORLD, Bandar Baru Sungai Udang
* PRIME CT, Taman Pahlawan
* Intech, Taman Desa Taming Sari
* Pusat Internet 1 Malaysia Terendak Permai
Tempat menarik

Tempat-tempat menarik yang mengamit pelancong untuk berkunjung ke Sungai Udang:

* Hutan Rekreasi Sungai Udang
* Melaka Tropical Fruit Farm
* Kelab Golf Bukit Terendak
* Perkuburan Tentera Kem Terendak

Sungai Udang pernah menjadi lokasi pengambaran bagi beberapa buah drama dan filem tempatan dan antarabangsa:
Sama nama

* Kampung Sungai Udang, Klang, Selangor Darul Ehsan
* Kampung Sungai Udang, Dungun, Terengganu Darul Iman
* Sungai Udang, Nibong Tebal, Pulau Pinang
* Tanjung Sungai Udang, Pulau Pangkor, Perak Darul Ridzuan Latitude. 4.2125°, Longitude. 100.5458333°
* Kampung Sungai Udang, Yan, Kedah Darul Aman
Rujukan
Pautan luar

* Negeri Melaka
* Majlis Bandaraya Melaka Bersejarah (MBMB)
* Lihat Sg.Udang dari Setelit


Kategori:Bandar di Melaka